CELEX: 32021D2197
Language: hu
Date: 2021-12-13 00:00:00
Title: A Tanács (KKBP) 2021/2197 határozata (2021. december 13.) a súlyos emberi jogi jogsértések és visszaélések elleni korlátozó intézkedésekről szóló (KKBP) 2020/1999 határozat módosításáról

2021.12.13.   
               
               
                  HU
               
               
                  Az Európai Unió Hivatalos Lapja
               
               
                  LI 445/17
               
            
         A TANÁCS (KKBP) 2021/2197 HATÁROZATA
         (2021. december 13.)
         a súlyos emberi jogi jogsértések és visszaélések elleni korlátozó intézkedésekről szóló (KKBP) 2020/1999 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel a súlyos emberi jogi jogsértések és visszaélések elleni korlátozó intézkedésekről szóló, 2020. december 7-i (KKBP) 2020/1999 tanácsi határozatra (1) és különösen annak 5. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2020. december 7-én elfogadta a (KKBP) 2020/1999 határozatot.
                  
               
                     (2)
                  
                  
                     2020. december 8-án a főképviselőnek az Európai Unió nevében tett, az EU globális emberi jogi szankciórendszeréről szóló nyilatkozatában az Unió és tagállamai újólag megerősítették szilárd elkötelezettségüket amellett, hogy világszerte előmozdítsák és védjék az emberi jogokat. Az EU globális emberi jogi szankciórendszerével az Unió megerősíti aziránti eltökéltségét, hogy világszerte növelje a súlyos emberi jogi jogsértések és visszaélések elleni fellépésben betöltött szerepét. Az Uniónak stratégiai célja annak elérése, hogy minden ember ténylegesen gyakorolhassa az őt megillető emberi jogokat. Az emberi méltóság tisztelete, a szabadság, a demokrácia, az egyenlőség, a jogállamiság, valamint az emberi jogok tiszteletben tartása az Unió és közös kül- és biztonságpolitikája alapvető értékeit képezik.
                  
               
                     (3)
                  
                  
                     2021. március 2-án a Tanács elfogadta a (KKBP) 2021/372 határozatot (2), amellyel jegyzékbe vett négy olyan orosz személyt, akik súlyos emberi jogi jogsértések, többek között önkényes letartóztatás és fogva tartás elkövetésében, valamint a békés célú gyülekezés és az egyesülés szabadságának, továbbá a véleményalkotás és a véleménynyilvánítás szabadságának széleskörű és szisztematikus elnyomásában vettek részt Oroszországban.
                  
               
                     (4)
                  
                  
                     2021. március 22-én a Tanács elfogadta a (KKBP) 2021/481 határozatot (3), amelyben jegyzékbe vett 11 személyt és négy szervezetet, akik, illetve amelyek közreműködtek súlyos emberi jogi jogsértések – többek között kínzás, bírósági eljárás nélküli kivégzések, erőszakos eltüntetések vagy kényszermunka szisztematikus alkalmazása – elkövetésében Kínában, a Koreai Népi Demokratikus Köztársaságban (KNDK), Líbiában, Eritreában, Dél-Szudánban és Oroszországban.
                  
               
                     (5)
                  
                  
                     Az Uniót továbbra is mély aggodalommal töltik el az oroszországi székhelyű, jogi személyiséggel nem rendelkező katonai magánszervezet, a Wagner Csoport által Ukrajnában, Szíriában, Líbiában, a Közép-afrikai Köztársaságban (RCA), Szudánban és Mozambikban elkövetett súlyos emberi jogi jogsértések és visszaélések, például a kínzás és más kegyetlen, embertelen vagy megalázó bánásmód vagy büntetés, a bírósági eljárás nélküli, azonnali vagy önkényes kivégzések és emberölések.
                  
               
                     (6)
                  
                  
                     Szem előtt tartva a Wagner Csoport tevékenységeinek nemzetközi dimenzióját és súlyosságát, valamint destabilizáló hatását az említett országokban, az Unió úgy véli, hogy a Wagner Csoport tevékenységei aláássák a közös kül- és biztonságpolitikának az EUSZ 21. cikkében meghatározott célkitűzéseit, különösen a demokrácia, a jogállamiság, az emberi jogok és a nemzetközi jog elvei megszilárdítására és erősítésére irányuló célkitűzést, az EUSZ 21. cikke (2) bekezdése b) pontjának megfelelően.
                  
               
                     (7)
                  
                  
                     Ezzel összefüggésben három személyt és egy szervezetet fel kell venni a korlátozó intézkedések hatálya alá tartozó természetes személyeknek, jogi személyeknek, szervezeteknek és szerveknek a (KKBP) 2020/1999 határozat mellékletében foglalt jegyzékébe.
                  
               
                     (8)
                  
                  
                     A (KKBP) 2020/1999 határozat mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2020/1999 határozat melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. december 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 410. I, 2020.12.7., 13. o.
         
         
            (2)  A Tanács (KKBP) 2021/372 határozata (2021. március 2.) a súlyos emberi jogi jogsértések és visszaélések elleni korlátozó intézkedésekről szóló (KKBP) 2020/1999 határozat módosításáról (HL L 71. I, 2021.3.2., 6. o.).
         
            (3)  A Tanács (KKBP) 2021/481 határozata (2021. március 22.) a súlyos emberi jogi jogsértések és visszaélések elleni korlátozó intézkedésekről szóló (KKBP) 2020/1999 határozat módosításáról (HL L 99. I, 2021.3.22., 25. o.).
      
      
         
            MELLÉKLET
            
               1.   
               A természetes személyeknek a (KKBP) 2020/1999 határozat melléklete A. szakaszában („Természetes személyek”) foglalt jegyzéke a következő bejegyzésekkel egészül ki:
               
                            
                        
                        
                           Név
                           (Latin betűs átírás)
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel időpontja
                        
                     
                           „16.
                        
                        
                           Dimitriy (Dimitry, Dmitri, Dmitry) Valerievich UTKIN
                        
                        
                           Дмитрий Валерьевич Уткин
                           (Orosz írásmód szerint)
                        
                        
                           Beosztás(ok): A Wagner Csoport (Wagner Group) alapítója és parancsnoka
                           Rendfokozat: Alezredes (tartalékos)
                           Hívójele: Vagner, Wagner
                           Wagner csoportbeli azonosítója: M-0209
                           Születési idő: 1970.6.1. vagy 1970.6.11.
                           Születési hely: Asbest, Sverdlovsk Oblast, Russian SFSR (jelenleg: Russian Federation)
                           Állampolgárság: orosz
                           Cím: Pskov, Russian Federation
                           Nem: férfi
                        
                        
                           Dimitriy Utkin, az orosz katonai hírszerzés (GRU) korábbi tisztje, a Wagner Csoport (Wagner Group) alapítója, és felelős a Wagner Csoport zsoldosainak különböző országokban történő bevetésére irányuló műveletek koordinálásáért és tervezéséért.
                           A Wagner Csoporton belül betöltött parancsnoki beosztásánál fogva felelősség terheli a csoport által elkövetett súlyos emberi jogi visszaélésekért, többek között kínzásokért és bírósági eljárás nélküli, azonnali vagy önkényes kivégzésekért és emberölésekért.
                           Az említett visszaélések egyik példája egy szíriai katonaszökevény halálra kínzása a Wagner Csoport négy tagja által a szíriai Homsz kormányzóságban 2017 júniusában. A Wagner Csoport egyik korábbi tagja szerint Dimitriy Utkin személyesen rendelte el a katonaszökevény halálát okozó kínzást, valamint a cselekmény filmrevételét.
                        
                        
                           2021.12.13.
                        
                     
                           17.
                        
                        
                           Stanislav Evgenievitch DYCHKO
                        
                        
                           Станислав Евгеньевич Дычко
                           (Orosz írásmód szerint)
                        
                        
                           Beosztás(ok): A Wagner Csoport (Wagner Group) zsoldosa
                           Születési idő: 1990
                           Állampolgárság: orosz
                           Nem: férfi
                        
                        
                           Stanislav Dychko, a sztavropoli rendőrség korábbi alkalmazottja, a Wagner Csoport (Wagner Group) zsoldosa.
                           A Wagner Csoport három másik zsoldosával együtt 2017 júniusában a szíriai Homsz kormányzóságban részt vett egy szíriai katonaszökevény halálra kínzásában.
                           Ennélfogva felelősség terheli Szíriában elkövetett, súlyos emberi jogi visszaélésekért.
                        
                        
                           2021.12.13.
                        
                     
                           18.
                        
                        
                           Valery (Valeriy) Nikolaevich ZAKHAROV
                        
                        
                           Валерий Николаевич Захаров
                           (Orosz írásmód szerint)
                        
                        
                           Beosztás(ok): A Közép-afrikai Köztársaság (RCA) elnökének biztonsági tanácsadója
                           Wagner csoportbeli azonosítója: M-5658
                           Születési idő: 1970.1.12.
                           Születési hely: Leningrad, Russian SFSR (jelenleg: Russian Federation)
                           Állampolgárság: orosz
                           Nem: férfi
                        
                        
                           Valery Zakharov, az orosz állambiztonsági szervezet (FSB) korábbi tagja, a Közép-afrikai Köztársaság (RCA) elnökének biztonsági tanácsadója. A Wagner Csoport (Wagner Group) parancsnoki struktúrájának egyik kulcsfontosságú szereplője, és szoros kapcsolatot tart fenn az orosz hatóságokkal.
                           A Közép-afrikai Köztársaságban betöltött befolyásos pozíciójánál és a Wagner Csoportban betöltött vezető szerepénél fogva felelősség terheli a csoport által a Közép-afrikai Köztársaságban elkövetett súlyos emberi jogi visszaélésekért, többek között bírósági eljárás nélküli, azonnali vagy önkényes kivégzésekért és emberölésekért.
                           Az említett visszaélések egyik példája három orosz újságíró 2018-ban történt meggyilkolása, akiknek a biztonságáért Valery Zakharov volt felelős.
                        
                        
                           2021.12.13.”
                        
                     
            
               2.   
               A jogi személyeknek, szervezeteknek és szerveknek a (KKBP) 2020/1999 határozat melléklete B. („Jogi személyek, szervezetek és szervek”) szakaszában foglalt jegyzéke a következő bejegyzéssel egészül ki:
               
                            
                        
                        
                           Név
                           (Latin betűs átírás)
                        
                        
                           Név
                        
                        
                           Azonosító adatok
                        
                        
                           A jegyzékbe vétel indokai
                        
                        
                           A jegyzékbe vétel időpontja
                        
                     
                           „5.
                        
                        
                           Wagner Csoport (Wagner Group), más néven Vagner Csoport (Vagner Group)
                        
                        
                           Группа Вагнера
                           (Orosz írásmód szerint)
                        
                        
                            
                        
                        
                           A Wagner Csoport (Wagner Group) egy oroszországi székhelyű, jogi személyiséggel nem rendelkező katonai magánszervezet, amelyet 2014-ben a Szláv Hadtest (Slavonic Corps) utódszervezeteként hoztak létre. Vezetője Dimitriy Utkin, finanszírozója pedig Yevgeny Prigozhin. A Wagner Csoport helyi szervezetek létrehozásával és a helyi önkormányzatok támogatásával finanszírozza és hajtja végre műveleteit.
                           A Wagner Csoportot felelősség terheli Ukrajnában, Szíriában, Líbiában, a Közép-afrikai Köztársaságban (RCA), Szudánban és Mozambikban elkövetett súlyos emberi jogi visszaélésekért, többek között kínzásért és bírósági eljárás nélküli, azonnali vagy önkényes kivégzésekért és emberölésekért.
                        
                        
                           2021.12.13.”